
PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ, 

DE DISCIPLINĂ ŞI IMUNITĂŢI
	
	Bucureşti,   30.01.2006

 Nr.  P.L.X- 599/2005


RAPORT

asupra proiectului de Lege pentru aprobarea Ordonanţei de urgenţă a Guvernului nr. 135/2005
 privind modificarea Legii nr. 656/2002  pentru prevenirea şi sancţionarea spălării banilor,
 precum şi pentru instituirea unor măsuri de prevenire şi combatere a finanţării actelor de terorism

În conformitate cu prevederile  Regulamentului Camerei Deputaţilor,  Comisia juridică, de disciplină şi imunităţi a fost sesizată spre dezbatere, în fond, în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr. 135/2005 privind modificarea Legii nr. 656/2002 pentru prevenirea şi sancţionarea spălării banilor, precum şi pentru instituirea unor măsuri de prevenire şi combatere a finanţării actelor de terorism, trimis cu adresa  nr.P.L.X.- 599  din 5 decembrie 2005, înregistrat sub nr. 31/1056 din 6 decembrie 2005

                  Senatul, în calitate de primă Cameră sesizată, a adoptat proiectul de lege în şedinţa sa din 24 noiembrie 2005.
        Potrivit prevederilor art. 75 din Constituţia României şi ale art. 92 alin. (9) pct. 2 lit. i) din Regulamentul Camerei Deputaţilor, republicat, competenţa decizională în cazul acestui proiect de lege aparţine Camerei Deputaţilor.


Consiliul Legislativ a avizat favorabil proiectul  ordonanţei de urgenţă supuse  aprobării prin prezentul proiect de lege, conform avizului nr. 1313/28.09.2005.

Comisia pentru buget, finanţe şi bănci, cu avizul nr. 632/15.12.2005, a avizat favorabil acest proiect de lege.
Ordonanţa de urgenţă supusă aprobării prin prezentul proiect de lege  are ca obiect modificarea Legii nr. 656/2002, potrivit angajamentelor asumate de România în cadrul capitolului 24 de negociere cu Uniunea Europeană privind intensificarea luptei împotriva spălării banilor. Se are, totodată, în vedere armonizarea legislaţiei interne cu cea comunitară, îndeosebi cu prevederile Directivei 2001/97/EC a Parlamentului European şi a Consiliului European  din 4 decembrie 2001.

În conformitate cu prevederile art. 61 din Regulamentul Camerei Deputaţilor, republicat, membrii comisiei  au examinat proiectul de lege mai sus menţionat, în şedinţa din 30 ianuarie  2006. 

La dezbaterea proiectului de lege au participat, din partea Ministerului Justiţiei, doamna Barbara Katalin Kibedi, secretar de stat  şi Iarina  Prelipceanu, director adjunct .
În urma dezbaterii, membrii comisiei au hotărât, cu unanimitate de voturi, ca proiectul de Lege pentru aprobarea Ordonanţei de urgenţă a Guvernului nr. 135/2005 privind modificarea Legii nr. 656/2002 pentru prevenirea şi sancţionarea spălării banilor, precum şi pentru instituirea unor măsuri de prevenire şi combatere a finanţării actelor de terorism să fie supus, spre dezbatere şi adoptare, plenului Camerei Deputaţilor, cu amendamentele admise  care  sunt redate în anexa la prezentul raport.
 
În raport de obiectul şi conţinutul său, ce vizează modificarea unei legi organice, proiectul de lege face parte din categoria legilor organice.
                               PREŞEDINTE 




                                     SECRETAR                        

                                Sergiu Andon 






                George Băeşu

Consilier
Diaconu Dumitra
ANEXA

AMENDAMENTE ADMISE:
	Nr
crt
	Text  din OUG nr.135/2005
	Text adoptat de Senat
	Text propus de Comisie
 (autorul amendamentului)
	Motivare

	1
	_____________
	LEGE
pentru aprobarea Ordonanţei de urgenţă a Guvernului nr.135/2005 privind modificarea Legii nr.656/2002 pentru prevenirea şi sancţionarea spălării banilor, precum şi pentru instituirea unor măsuri de prevenire şi combatere a finanţării actelor de terorism


	       Nemodificat.
	

	2
	____________
	ARTICOL UNIC. – Se aprobă Ordonanţa de urgenţă a Guvernului nr.135 din 29 septembrie 2005 privind modificarea Legii nr.656/2002 pentru prevenirea şi sancţionarea spălării banilor, precum şi pentru instituirea unor  măsuri de prevenire şi combatere a finanţării actelor de terorism, publicată în Monitorul Oficial al României, Partea I, nr.897 din 7 octombrie 2005, cu următoarea  completare şi  modificare:
	          ART. I. – Se aprobă Ordonanţa de urgenţă a Guvernului nr.135 din 29 septembrie 2005 privind modificarea Legii nr.656/2002 pentru prevenirea şi sancţionarea spălării banilor, precum şi pentru instituirea unor  măsuri de prevenire şi combatere a finanţării actelor de terorism, publicată în Monitorul Oficial al României, Partea I, nr.897 din 7 octombrie 2005, cu următoarele  modificări  şi completări:
         Autor: Comisia juridică. 

	     Pentru respectarea  normelor de tehnică legislativă, având în vedere modificările  propuse de comisie.

	3
	Titlul: 

Ordonanţă de Urgenţă privind modificarea Legii nr.656/2002 pentru prevenirea şi sancţionarea spălării banilor, precum şi pentru instituirea unor  măsuri de prevenire şi combatere a finanţării actelor  de terorism


	Nemodificat.
	       Nemodificat.
	

	4
	Art. I. - Legea nr. 656/2002 pentru prevenirea şi sancţionarea spălării banilor, precum şi pentru instituirea unor măsuri de prevenire şi combatere a finanţării actelor de terorism, publicată în Monitorul Oficial al României, Partea I, nr.904 din 12 decembrie 2002, cu modificările şi completările ulterioare, se modifică după cum urmează: 


	Nemodificat.
	        Nemodificat.
	

	5
	1. Alineatul (8) al articolului 3 va avea următorul cuprins: 
"(8) Persoanele prevăzute la art. 8 alin. (1) lit. e) şi e1) nu au obligaţia de a raporta către Oficiu informaţiile pe care le primesc sau le obţin de la unul dintre clienţii lor în cursul determinării situaţiei juridice a acestuia sau al apărării ori reprezentării acestuia în cadrul unor proceduri judiciare ori în legătură cu acestea, inclusiv al acordării de consultanţă cu privire la declanşarea unor proceduri judiciare, potrivit legii, indiferent dacă aceste informaţii au fost primite sau obţinute înainte, în timpul ori după încheierea procedurilor." 

	       Nemodificat.
	       Nemodificat.
	

	6
	      (Text din Legea nr.656/2002,  modificată prin Legea nr.230/2005)

        Art. 5 - (1) Oficiul poate cere persoanelor menţionate la art. 8, precum şi instituţiilor competente datele şi informaţiile necesare îndeplinirii atribuţiilor stabilite de lege. Informaţiile în legătură cu sesizările primite potrivit art. 3 şi 4 au caracter de secret de serviciu.


	
	1. La articolul I, după  punctul 1 se introduce punctul 11, cu următorul cuprins:

„11. La articolul 5 alineatul (1) va avea  următorul cuprins:

        Art.5 – (1) Oficiul poate cere persoanelor menţionate la art. 8, precum şi instituţiilor competente datele şi informaţiile necesare îndeplinirii atribuţiilor stabilite de lege. Informaţiile în legătură cu sesizările primite potrivit art. 3 şi 4 sunt prelucrate şi utilizate în cadrul Oficiului în regim de confidenţialitate.”

Autor: deputat Sergiu Andon.

	     Operaţiunile succesive de clasificare şi declasificare a informaţiilor transmise Oficiului Naţional de Prevenire şi Combatere a Spălării Banilor creează dificultăţi în transmiterea şi utilizarea promptă a acestora, atât între entităţile raportoare şi ONPCSB, cât şi între acesta şi Parchetul de pe lângă Înalta Curte de Casaţie şi Justiţie.

Legea conferă suficiente garanţii împotriva divulgării abuzive a acestor informaţii, prin prevederile art.18 şi cele ale art.24:



	7.
	         2. Alineatul (2) al articolului 8 se abrogă.


	        Nemodificat.
	        Nemodificat.
	

	8
	3. Alineatele (1) şi (3) ale articolului 9 vor avea următorul cuprins: 
"Art. 9. - (1) Persoanele prevăzute la art. 8 au obligaţia să stabilească identitatea clienţilor la iniţierea unor relaţii de afaceri, deschiderea unor conturi sau oferirea unor servicii. În cazul în care există vreo îndoială asupra împrejurării că un client acţionează în nume sau în interes propriu sau dacă este cert că acesta nu acţionează în nume sau în interes propriu, persoanele prevăzute la art. 8 au obligaţia să ia toate măsurile rezonabile pentru a obţine date despre identitatea reală a persoanei în numele sau în interesul căreia acţionează acest client, inclusiv de la Oficiu.


................................................
         (3) De îndată ce există o suspiciune că prin operaţiune se urmăreşte spălarea banilor sau finanţarea actelor de terorism, persoanele prevăzute la art. 8 vor proceda la identificarea clienţilor şi a persoanelor în numele sau în interesul cărora aceştia acţionează, chiar dacă valoarea operaţiunii este mai mică decât limita minimă prevăzută la alin. (2)." 


	        Nemodificat.
	        Nemodificat.
	

	9
	        4. Articolul 11 se abrogă.


	       Nemodificat.
	       Nemodificat.

	

	10
	          (Text din Legea nr.656/2002,  modificată prin Legea nr.230/2005)
     Art.14 - (11) Instituţiile financiare au obligaţia de a desemna un ofiţer de conformitate la nivelul conducerii executive, care va avea atribuţii în legătură cu:

    a) dezvoltarea de politici interne, proceduri şi control, pentru asigurarea de standarde ridicate la angajarea personalului;

    b) desfăşurarea de programe de pregătire profesională continuă;

    c) implementarea procedurilor de control pentru testarea sistemului.


	       La  articolul 14,  partea introductivă a  alineatului (11) va avea următorul cuprins:

        „(11) Persoanele juridice nominalizate prin dispoziţiile art.8 alin.(1) lit.a), b), c), d), f), g) şi i) au obligaţia de a desemna un ofiţer de  conformitate la nivelul conducerii executive, care va avea atribuţii în legătură cu:”
	       2. La  articolul I, după punctul 4 se introduc punctele 41, 42 şi 43, cu următorul cuprins:

       41. La  articolul 14,    alineatul (11) va avea următorul cuprins:

        „(11) Conducerea executivă a persoanelor juridice prevăzute la  art.8 alin.(1) lit.a) - d), f), g) şi i) dezvoltă politici interne şi proceduri pentru combaterea spălării banilor şi finanţării terorismului, inclusiv pentru asigurarea de standarde ridicate la angajarea personalului şi desfăşurarea de programe de pregătire profesională continuă a angajaţilor. Persoanele juridice prevăzute la art.8 alin.(1) lit.a)-d), f), g) şi i) desemnează un ofiţer de conformitate, subordonat conducerii executive, care implementează procedurile de control pentru testarea sistemului.”
      Autor: Comisia juridică.

	    Pentru respectarea normelor de tehnică legislativă în numerotarea textelor.

        Modificarea este necesară având în vedere imposibilitatea practică de a desemna ofiţerul de conformitatea din rândul membrilor conducerii executive în cazurile în care conducerea executivă este alcătuită dintr-un număr redus de persoane (două sau trei persoane). 

Acest aspect a fost relevat şi de către reprezentanţii băncilor, însă este valabil şi pentru celelalte persoane juridice prevăzute la art.8 alin.(1) lit.a)-d), f), g) şi i).

 

	11
	       (Text din Legea nr.656/2002,  modificată prin Legea nr.230/2005)

     Art.17 (1) Autorităţile cu atribuţii de control financiar, conform legii, şi cele de supraveghere prudenţială a persoanelor prevăzute la art. 8 vor verifica şi vor controla, în cadrul atribuţiilor de serviciu, modul de aplicare a prevederilor prezentei legi, iar atunci când din datele obţinute rezultă suspiciuni de spălare a banilor, de finanţare a actelor de terorism sau alte încălcări ale dispoziţiilor prezentei legi, vor informa de îndată Oficiul.

	
	       42. La articolul 17, alineatul (1) va avea următorul cuprins:

       „(1) Modul de aplicare a prevederilor prezentei legi se verifică şi se controlează, în cadrul atribuţiilor de serviciu, de următoarele autorităţi sau structuri:

a) autorităţile cu atribuţii de control financiar, conform legii;

b) autorităţile de supraveghere prudenţială, pentru  persoanele prevăzute la art. 8 supuse acestei supravegheri potrivit legii. Pentru persoanele care nu sunt supuse, potrivit reglementărilor în vigoare, supravegherii prudenţiale a unor autorităţi, atribuţiile de supraveghere, verificare şi control se îndeplinesc de Oficiu;
c) structurile de conducere ale profesiilor juridice liberale, pentru persoanele prevăzute la art.(8) alin.(1) lit.e1).”
       Autor: Comisia juridică.

	       Lipsa unor autorităţi de supraveghere prudenţială în domenii cu risc ridicat de spălare a banilor şi finanţare a actelor de terorism (de exemplu schimb valutar, transmitere de bani) trebuie complinită. Acest aspect a fost relevat şi de experţii Comisiei Europene, cu ocazia misiunii de evaluare în domeniul spălării banilor, care a avut loc în perioada 5-9 decembrie 2005 la Bucureşti.



	12
	____________
	          ______________
	      43. La articolul 17, după alineatul (1) se introduce un nou alineat, alineatul (11), cu următorul cuprins:

        „(11) Când din datele obţinute rezultă suspiciuni de spălare a banilor, de finanţare a actelor de terorism sau alte încălcări ale dispoziţiilor prezentei legi, autorităţile şi structurile prevăzute la alin.(1) vor informa de îndată Oficiul.”

       Autor: Comisia juridică.

	        Pentru respectarea normelor de  tehnică legislativă şi  rigoare a textului, se propune ca partea a doua a art.17 alin.(1) să devină un alineat distinct, alin.(11).

	13
	5. La alineatul (1) al articolului 22, litera b) va avea următorul cuprins: 
"b) nerespectarea obligaţiilor prevăzute la art. 5 alin. (2), art. 9, art. 13-15, art. 16 alin. (1) şi la art. 17." 
	      Nemodificat.
	       Nemodificat.
	

	14
	     ____________
	       _____________
	      3. La articolul I, după  punctul 5 se introduc două puncte noi, 51 şi 52, cu următorul cuprins:

         “51 La articolul 22, după alineatul (3) se introduce un nou alineat, alin.(31), cu următorul cuprins:

       (31) Pe lângă sancţiunea prevăzută la alin.(3), persoanei juridice i se poate aplica una sau mai multe din următoarele sancţiuni contravenţionale complementare:

    a) confiscarea bunurilor destinate, folosite sau rezultate din contravenţie;

    b) suspendarea avizului, acordului sau a autorizaţiei de exercitare a unei activităţi sau, după caz, suspendarea activităţii agentului economic, pe o durată de la o lună la 6 luni;

    c) retragerea licenţei sau a avizului pentru anumite operaţiuni ori pentru activităţi de comerţ exterior, pe o durată de la o lună la 6 luni sau definitiv;
    d) blocarea contului bancar pe o durată de la 10 zile la o lună;

   e) anularea avizului, acordului sau a autorizaţiei de exercitare a unei activităţi;

    f) închiderea unităţii.
       Autor: Comisia juridică.


	         Includerea sancţiunilor contravenţionale complementare aplicabile persoanelor juridice în cuprinsul Legii nr.656/2002, este  necesară avându-se în vedere prevederile  Recomandării nr.17 pct.1, 2 şi 4 a FATF.


	15
	      (Text din Legea nr.656/2002 )

    Art.22. - (4) Contravenţiile se constată şi amenda se aplică, după caz, de personalul desemnat din cadrul Oficiului şi al autorităţilor prevăzute la art. 17.


	
	        52. La articolul 22, alineatul (4) va avea următorul cuprins:

     (4) Contravenţiile se constată şi sancţiunile se aplică, după caz, de personalul desemnat din cadrul Oficiului, al autorităţilor sau al structurilor prevăzute la art. 17.”

       Autor: Comisia juridică.

	       Ca urmare a modificării art.17 şi a introducerii la art.22 a alineatului (31).



	16
	Art. II. - Legea nr. 656/2002 pentru prevenirea şi sancţionarea spălării banilor, precum şi pentru instituirea unor măsuri de prevenire şi combatere a finanţării actelor de terorism, publicată în Monitorul Oficial al României, Partea I, nr.904 din 12 decembrie 2002, cu modificările şi completările ulterioare, precum şi cu modificările aduse prin prezenta ordonanţă de urgenţă, se va republica după aprobarea acesteia prin lege, dându-se textelor o nouă numerotare. 

	       Nemodificat.
	       Nemodificat.
	

	17
	__________
	       ___________
	       Art. II – Prezenta lege intră în vigoare la 10 zile de la data publicării ei în Monitorul Oficial al României, Partea I.

     Autor: Comisia juridică.
	       Stabilirea unui  termen de 10 zile  pentru intrarea în vigoare a prevederilor prezentei legi este justificată, avându-se în vedere modificările aduse la art.22. Prevederea este în concordanţă cu dispoziţiile art.4 alin.(2) din O.G. nr.2/2001 privind regimul juridic al contravenţiilor.

